**Invitasjon til å delta i prosjektet HØR!HER.**

I samarbeid med OsloMet, NLA høyskolen og Media Service vil Arendal voksenopplæring gjennomføre utviklingsprosjektet HØR!HER der deltagerne i prosjektet produserer filmer.

Arendal voksenopplæring er eier av prosjektet som er finansiert med midler fra Integrerings- og mangfoldsdirektoratet.

Gjennom prosjektet HØR!HER ønsker Arendal voksenopplæring å:

* legge til rette for medvirkning og mobilisering av flere flerkulturelle stemmer på digitale flater
* bidra med innovative løsninger i norskopplæringen for voksne innvandrere ved å bruke de tverrfaglige temaene i læreplanen for voksne innvandrere: Demokrati og medborgerskap og Folkehelse og livsmestring.
* legge til rette for at deltakere produserer filmer.
* legge til rette for at forskere, deltakere og ansatte på Arendal voksenopplæring sammen forsker frem en konkret undervisningsmetode.

Målet er å skape en metode som vi kan dele med andre kommuner. Vi vil også produsere en opplæringsfilm og en fagartikkel om prosjektet sånn at flere blir kjent med prosjektet.

Det er planlagt 2 workshops skoleåret 2023/24:

* Demokrati og medborgerskap: Politikk og valg – høstsemester 2023
* Folkehelse og livsmestring - høstsemester 2023

**Viktig informasjon 1:**

* Du bestemmer selv hvilken rolle du vil ha i filmproduksjonen.
* Du kan slutte i prosjektet når som helst, uten å måtte forklare hvorfor.
* Hvis du ikke vil være med videre, kan vi slette de delene av filmene der du kan gjenkjennes hvis du ønsker det.

**Viktig informasjon 2:**

* Du kan sende klage til personvernombudet eller Datatilsynet hvis du mener at behandlingen av dine personopplysninger er feil.

**Hvem har ansvar for prosjektet?**

Arendal voksenopplæring har ansvar for prosjektet.

**Erklæring om informert samtykke. Sett kryss:**

Jeg har fått informasjon om prosjektet HØR!HER

Jeg sier ja til å lage filmer i prosjektet HØR!HER, at Arendal voksenopplæring bruker filmene i undervisning på Arendal voksenopplæring og at Arendal voksenopplæring deler filmene i sosiale medier og andre steder som er åpne for alle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-- (Signert av prosjektdeltaker, sted og dato)